The Vampire Diaries (8ος κύκλος)

Το ***[[The Vampire Diaries]]***, Αμερικανική τηλεοπτική υπερφυσική δραματική σειρά, ανανεώθηκε για όγδοο κύκλο επεισοδίων από το The CW στις 11 Μαρτίου 2016, ενώ στις 23 Ιουλίου 2016, το κανάλι ανακοίνωσε πως αυτός θα ήταν και ο τελευταίος κύκλος της σειράς, ο οποίος θα αποτελείτο από 16 επεισόδια. Ο κύκλος έκανε πρεμιέρα στις 21 Οκτωβρίου 2016 και ολοκληρώθηκε στις 10 Μαρτίου 2017.

## Πλοκή
Ο Ντέιμον και ο Ένζο είναι εξαφανισμένοι με όλους να τους ψάχνουν, ενώ ανακαλύπτονται συνεχώς πτώματα με τον Στέφαν να είναι σίγουρος πως για αυτούς τους θανάτους ευθύνονται οι δυο τους. Ο Ένζο αφήνει πίσω τους σημάδια έτσι ώστε να καταλάβει η Μπόνι τι ακριβώς συμβαίνει και ανακαλύπτουν πως το τέρας της κρύπτης ήταν μια σειρήνα, η Σίμπιλ, Η Σίμπιλ έχει υπό τον έλεγχό της τον Ντέιμον και τον Ένζο και τους βάζει να της φέρνουν ανθρώπους για να τρέφεται με τις ψυχές τους.

Όλη η παρέα προσπαθεί να τους σώσει αλλά ο έλεγχος που ασκεί πάνω τους η Σίμπιλ είναι πάρα πολύ δυνατός. Ο Ντέιμον αποφασίζει να σβήσει την ανθρωπιά του, ενώ ο Ένζο το παλεύει και προσπαθεί να προστατέψει τη Μπόνι. Δεν τα καταφέρνει όμως και η Σίμπιλ μαθαίνει πως η Μπόνι είναι σημαντική τόσο για τον Ένζο όσο και για τον Ντέιμον. Βάζει τους δύο άντρες να παλέψουν μέχρι θανάτου και ζητάει από την Μπόνι να διαλέξει ποιον από τους δύο θα σώσει. Τελικά διαλέγει τον Ένζο αλλά η Σίμπιλ αντί να σκοτώσει τον Ντέιμον, ζητάει από τον Ένζο να σβήσει την ανθρωπιά του. Έτσι, η Μπόνι προσπαθεί να τον επαναφέρει, καταφέρνοντάς το τελικά.

Εκτός από τη Σίμπιλ, μέσα από μια ιστορία που τους διηγείται η ίδια, μαθαίνουν πως υπάρχει και μια δεύτερη σειρήνα, την οποία η Σίμπιλ αποκαλεί "αδελφή" της. Κανείς δεν ξέρει όμως πώς μοιάζει μέχρι που ο Ματ την αναγνωρίζει σε μια φωτογραφία ως τη σειρήνα που έψαχνε να εντοπίσει ο Τάιλερ πριν τον σκοτώσει ο Ντέιμον. Η δεύτερη σειρήνα είναι η Σελίν, η νταντά των δίδυμων κοριτσιών του Αλάρικ και της Κάρολαϊν. Μόλις το μαθαίνουν, τρέχουν στο σπίτι αλλά η Σελίν έχει ήδη φύγει με τα κορίτσια.

Αποκαλύπτεται πως οι δύο σειρήνες είναι για πολλά χρόνια σκλάβες του Κάδιου, του αρχηγού της κόλασης, και είναι αναγκασμένες να του προσφέρουν συνεχώς ψυχές ανθρώπων. Η κάθε αδελφή έχει το δικό της σχέδιο για να ελευθερωθούν από τον Κάδιο• η Σελίν θέλει να του παραδώσει τα δίδυμα κορίτσια, ενώ η Σίμπιλ του προσφέρει τα αδέλφια Σάλβατορ, με τον Κάδιο να αποδέχεται την προσφορά της Σίμπιλ. Στη συνέχεια, οι δύο σειρήνες ψάχνουν να βρουν, η καθεμία για τους δικούς της λόγους, μια καμπάνα από την ίδρυση της πόλης, την καμπάνα Μάξγουελ. Μέσα από την ιστορία της καμπάνας, ο Ματ μαθαίνει πως η καμπάνα φτιάχτηκε από τη δική του οικογένεια πριν πολλά χρόνια και πως η οικογένειά του ήταν αυτή που ίδρυσε την πόλη. Στο μεταξύ, ο Ντέιμον έχει στην κατοχή του ένα από τα μέρη της καμπάνας, το οποίο αρνείται να δώσει στη Σίμπιλ. Όταν τελικά η καμπάνα συναρμολογείται, ο Στέφαν ψυχαναγκάζει τον Ματ να την κτυπήσει δώδεκα φορές, αφού μόνο οι απόγονοι Μάξγουελ μπορούν να το κάνουν. Μετά τους δώδεκα χτύπους, η φωτιά της κόλασης θα ελευθερωθεί στη γη και θα σκοτώσει όλους στο Μύστικ Φολς.

Ο Ντέιμον καταφέρνει να σταματήσει τον Ματ στον ενδέκατο χτύπο, αλλά τα έντεκα χτυπήματα είναι αρκετά για να περάσει ο Κάδιος στη γη. Ο Κάδιος σκοτώνει τις δύο σειρήνες ενώ όλοι προσπαθούν να βρουν έναν τρόπο για να τον σκοτώσουν. Βάζει τον Ντέιμον και τον Στέφαν να επιλέξουν αν θέλουν να σκοτώσουν εκατό ανθρώπους ή ο ένας το κορίτσι του άλλου. Ο Στέφαν επιλέγει να σκοτώσει την Ελένα και όταν ο Ντέιμον το μαθαίνει, τρέχει στη Νέα Υόρκη για να τον προλάβει. Στη Νέα Υόρκη βρίσκεται ήδη η Μπόνι με τον Ένζο, όπου πήγαν για να πάρουν λίγο από το αίμα της Ελένα, το οποίο περιέχει τη θεραπεία. Όταν ο Στέφαν φτάνει εκεί, σκοτώνει τον Ένζο και επιτίθεται στην Μπόνι, αλλά εκείνη του δίνει τη θεραπεία κάνοντάς τον άνθρωπο.

Ως άνθρωπος, ο Στέφαν κατακλύζεται από ενοχές και μαζί με τους άλλους, προσπαθεί να βρει έναν τρόπο να σκοτώσει τον Κάδιο. Ο Ντέιμον γνωρίζει για ένα μαχαίρι το οποίο μπορούν να χρησιμοποιήσουν εναντίον του. Το βρίσκουν και καταστρώνουν σχέδιο για το πώς να επιτεθούν στον Κάδιο, ο οποίος έχει στην κατοχή του και το σώμα της Ελένα. Όταν ο Στέφαν αποτυγχάνει να τον σκοτώσει, ο Κάδιος βάζει τον Ντέιμον να διαλέξει ανάμεσα στον αδελφό του και την Ελένα, αλλά ο Ντέιμον επιλέγει τον εαυτό του και αυτοκτονεί. Η Μπόνι όμως χρησιμοποιεί τις δυνάμεις μέντιουμ που ανακάλυψε πως έχει και παλεύει με τον Κάδιο για να σώσει την ψυχή του Ντέιμον. Κατά τη διάρκεια της αναμέτρησης, ο Στέφαν βρίσκει την ευκαιρία και σκοτώνει τον Κάδιο με το μαχαίρι, ενώ η ψυχή του Ντέιμον επιστρέφει στο σώμα του. Με το θάνατο του Κάδιου, η παρέα ανακαλύπτει πως αρχηγός της κόλασης είναι πια η Κάθριν.

Η Κάθριν επιστρέφει στη γη με σκοπό να ρίξει τη φωτιά της κόλασης στην γη και να καταστρέψει το Μύστικ Φολς. Μαζί της φέρνει και τη Βίκυ, στην οποία ανέθεσε να κτυπήσει την καμπάνα δώδεκα φορές. Για να κάνουν την Κάθριν να εμφανιστεί, ο Ντέιμον προτείνει να γίνει άμεσα ο γάμος του Στέφαν με την Κάρολαϊν, έτσι ώστε να την κάνουν να ζηλέψει. Η Κάθριν όμως δεν εμφανίζεται στον γάμο παρά αργότερα στα αδέλφια Σάλβατορ, λέγοντάς τους τα σχέδιά της. Ενώ η Βίκυ έχει ξεκινήσει να χτυπάει την καμπάνα, η Μπόνι σκέφτεται πως θα μπορούσε με τις δυνάμεις της να αλλάξει την κατεύθυνση της φωτιάς προς τα τούνελ και πίσω στην κόλαση, σώζοντας έτσι το Μύστικ Φολς. Με αυτό τον τρόπο θα κατέστρεφαν την κόλαση που δημιούργησε ο Κάδιος, αλλά θα σκότωναν και την Κάθριν αν κατάφερναν να την έχουν στο πέρασμα της φωτιάς. Ο Στέφαν θυσιάζεται για να σιγουρευτεί πως η Κάθριν θα πεθάνει, αφού πρώτα δίνει τη θεραπεία στον Ντέιμον κάνοντάς τον άνθρωπο. Με τον δωδέκατο χτύπο, η Μπόνι βάζει σε εφαρμογή το σχέδιό της και τα καταφέρνει.

Μετά από λίγο καιρό, η Μπόνι καταφέρνει να σπάσει την κατάρα της Ελένα και η Ελένα επιστρέφει. Ζει μια γεμάτη και ευτυχισμένη ζωή με τον Ντέιμον, ενώ η Κάρολαϊν και ο Αλάρικ μετατρέπουν το σπίτι των Σάλβατορ σε σχολείο για υπερφυσικά παιδιά. Ο Ματ βάζει υποψηφιότητα για δήμαρχος και η Μπόνι φεύγει για να γυρίσει όλο τον κόσμο. Μετά από χρόνια, η Ελένα επανενώνεται με τους γονείς της, τον Τζον και τη Τζένα, ενώ ο Ντέιμον επανενώνεται με τον Στέφαν.

## Ηθοποιοί και χαρακτήρες
### Βασικοί
*Πολ Γουέσλι ως Στέφαν Σάλβατορ
*Ίαν Σομερχάλντερ ως Ντέιμον Σάλβατορ
*Κατ Γκράχαμ ως Μπόνι Μπένετ
*Κάντις Κινγκ ως Κάρολαϊν Φορμπς
*Ζακ Ρόεριγκ ως Ματ Ντόνοβαν
*Ματ Ντέιβις ως Αλάρικ Σόλτζμαν
*Μάικλ Μαλάρκι ως Ένζο Τζον

### Επαναλαμβανόμενοι
*Κρίστεν Γκουτόσκι ως Σελίν
*Ντιμίτριους Μπρίτζες ως Ντόριαν Γουίλιαμς
*Άλισον Σκαγκλιότι ως Τζόρτζι Ντόουλινγκ
*Νάταλι Κέλι ως Σίμπιλ
*Λίλη Ρόουζ Μάμφορντ ως Τζοσέτ "Τζόσι" Σόλτζμαν
*Τιέρνι Μάμφορντ ως Ελίζαμπεθ "Λίζι" Σόλτζμαν
*Γουόλε Παρκς ως Αρκάδιους "Κάδιος"
*Τζόελ Γκρετς ως Πίτερ Μάξγουελ
*Σάμι Χάνρατι ως Βάιολετ Φελ
*Κάιλα Ίγουελ ως Βίκυ Ντόνοβαν
*Ρίσι Οντούμ ως Κάρεν

### Ιδιαίτεροι guest
*Μάικλ Τρεβίνο ως Τάιλερ Λόκγουντ
*Κρις Γουντ ως Μαλακάι "Κάι" Πάρκερ

### Ιδιαίτερες εμφανίσεις
*Στίβεν Ρ. Μακουίν ως Τζέρεμι Γκίλμπερτ
*Σάρα Κάνινγκ ως Τζένα Σόμερς
*Μαργκαρίτ ΜακΙντάιαρ ως Ελίζαμπεθ "Λιζ" Φορμπς
*Ντέιβιντ Άντρες ως Τζον Γκίλμπερτ
*Τζόντι Λιν Ο'Κιφ ως Τζοσέτ "Τζο" Λάφιν
*Τζασμίν Γκάι ως Σίλα Μπένετ
*Αριέλ Κέμπλ ως Αλέξια "Λέξι" Μπράνσον
*Τζαζ Σινκλέρ ως Μπεατρίς Μπένετ
*Νατάσα Γουίλιαμς ως Λούσι Μπένετ

### Guest
*Αίσα Ντουράν ως Βιρτζίνια Τζον
*Τρίστιν Μέις ως Σάρα Νέλσον
*Αλεξάντρα Τσάντο ως Τάρα
*Ιβάν Γκαμπλ ως Χένρι Γουάτλς
*Πέρσια Γουάιτ ως Άμπι Μπένετ Γουίλσον
*Μελίντα Κλάρκ ως Κέλι Ντόνοβαν
*Νίνα Ντόμπρεβ ως Κάθριν Πιρς / Ελένα Γκίλμπερτ

## Επεισόδια

## Παραγωγή
Στις 23 Ιουλίου 2016, ανακοινώθηκε πως ο όγδοος κύκλος της σειράς θα ήταν και ο τελευταίος και θα αποτελείτο συνολικά από 16 επεισόδια. Τα γυρίσματα του κύκλου ξεκίνησαν στις 20 Ιουλίου 2016 και ολοκληρώθηκαν στις 8 Φεβρουαρίου 2017.

### Κάστινγκ
Στις 26 Ιανουαρίου 2017, ανακοινώθηκε πως η Νίνα Ντόμπρεβ θα επέστρεφε για τον ρόλο της ως Ελένα Γκίλμπερτ στο φινάλε του κύκλου. Στο τέλος του επεισοδίου "It's Been a Hell of a Ride" στις 24 Φεβρουαρίου 2017, αποκαλύφθηκε πως η Ντόμπρεβ θα εμφανιζόταν και ως Κάθριν Πιρς.

## Υποδοχή
### Τηλεθέαση

## Διακρίσεις

## Παραπομπές


8